فاروقی مهلا مستهفا سهرمایهدار و خاوهنی گروپی كۆمپانیاكانی فاروق به رادیۆی نهوای راگهیاندوە"موڵهتی دروستكردنی هێڵی شهمهندۆفێری (سلێمانی-كهركوك) و دواتر بهستنهوهی به هێڵی گشتی شارهكانی عیراقی لهلایهن حكومهتی فیدرالییهوه وهرگرتوه".
وتیشی"گرفتی زهوی كشتوكاڵی و خاوهندارێتی ئهو زهویانهی دهكهونهسهر ئهو هێڵه، تاكه لهمپهری بهردهمی پڕۆژهكهیه و دهبێت حكومهتی ههرێم و حكومهتی بهغدا ئهو گرفته وهك لایهنی پهیوهندیدار چارهسهر بكهن و دواتر دهستبهكارهكان بكرێت".
سهبارهت به تایبهتمهندی هێڵهكهش، فاروقی مهلا مستهفا ئاشكرایكرد"تهنها بۆ گواستنهوهی بازرگانی نابێت، بهڵكو ههوڵدهدهن له رێگهی ئهو پرۆژهیهوه، كهرتی گواستنهوهی گشتیش پهرهپێبدهن".
بهپێی زانیارییهكان، گروپی كۆمپانیاكانی فاروق لهگهڵ چهند كۆمپانیایهكی تایبهتمهندی ئهو بواره بهتایبهتی كۆمپانیا چینیهكان له گفتوگۆدان بۆ چۆنێتی ئهنجامدانی پرۆژهكه و دواتر بهستنهوهی به هێڵی گشتییهوه، لهههمانكاتدا گرێبهستی هێنانی شهمهندۆفێری نوێ و بهپێی ستاندارده جیهانییهكان ئامادهكراوه.